ລັດ​ຖະ​ບານ​​ທ່ານ​ໄບ​ເດັນ ໄດ້​ປະ​ຕິ​ເສດ​ ຕໍ່​ການ​ລະ​ບຸ​ວ່າ ເສດ​ຖະ​ກິດພວມ​ຕົກ​ຢູ່​ໃນ​ສະ​ພາບ​ຖົດ​ຖອຍ 
ເຈົ້າ​ໜ້າ​ທີ່​ສະ​ຫະ​ລັດ ໂຕ້​ຖ​ຽງ​ວ່າ ຕະ​ຫຼາດ​ວຽກ​ການ​ ແລະ​ການ​ໃຊ້​ຈ່າຍ​ຂອງ​ຜູ້​ບໍ​ລິ​ໂພກ ທີ່​ເຂັ້ມ​ແຂງ ໝາຍ​ຄວາມວ​່າ​ເສ​ດ​ຖະ​ກິດ​ບໍ່​ຄວນ​ຖື​ວ່າ​ຢູ່​ໃນ​ສ​ະ​ພາບ​ທີ່​ຖົດ​ຖອຍ ເຖິງ​ແມ່ນ​ມີ​ການ​ເຕີບ​ໂຕ​ເປັນ​ລົບ ​ສອງ​ໄຕ​ມາດ​ລຽນ​ຕິດ​ກໍ​ຕາມ 
ປະທານາທິບໍດີສະຫະລັດ ທ່ານໂຈ ໄບເດັນ ແລະສະມາຊິກໃນຄະນະລັດຖະບານຂອງທ່ານ ຫຼີກລ່ຽງຄຳວ່າ “ຖົດຖອຍ” ເພື່ອເວົ້າເຖິງສະພາບເສດຖະກິດຂອງປະເທດ ທັງໆທີ່ຂໍ້ມູນ ຊຶ່ງໄດ້ມີການເປີດເຜີຍໂດຍລັດຖະບານ ສະແດງໃຫ້ເຫັນວ່າ ເສດຖະກິດໄດ້ມີການຫົດໂຕເຂົ້າ ເປັນໄຕມາດທີສອງລຽນຕິດ ອັນເປັນຂີດໝາຍສຳລັບການຖົດຖອຍຕາມປະເພນີ ທ່ານໄບເດັນ ກ່າວຕໍ່ກຸ່ມຜູ້ນຳທຸລະກິດທີ່ໄປເຕົ້າໂຮມກັນຢູ່ທຳນຽບຂາວໃນຕອນບ່າຍຂອງວັນພະຫັດວານນີ້ວ່າ “ມັນຈະມີການເວົ້າເຖິງຢ່າງກວ້າງຂວາງໃນມື້ນີ້ຢູ່ທີ່ຕະຫຼາດຮຸ້ນ ແລະໃນໝູ່ພວກນັກຊ່ຽວຊານວ່າ ພວກເຮົາຢູ່ໃນສະພາບເສດຖະກິດຖົດຖອຍແລ້ວຫຼືບໍ່ ແຕ່ຖ້າທ່ານເບິ່ງໄປຍັງ ຕະຫຼາດວຽກງານຂອງພວກເຮົາ ການໃຊ້ຈ່າຍຂອງຜູ້ບໍລິໂພກ ແລະການລົງທຶນທາງດ້ານທຸລະກິດແລ້ວ ພວກເຮົາແມ່ນເຫັນຮ່ອງຮອຍຂອງຄວາມກ້າວໜ້າທາງດ້ານເສດຖະກິດ ຢູ່ໃນໄຕມາດທີສອງ ເຊັ່ນກັນ ” ລັດຖະມົນຕີກະຊວງການເງິນ ທ່ານນາງແຈແນັດ ແຢລເລັນ ກ່ອນໜ້ານີ້ໄດ້ກ່າວຕໍ່ພວກນັກຂ່າວ ທີ່ກະຊວງການເງິນວ່າ “ພວກນັກເສດຖະສາດສ່ວນໃຫຍ່ແລະຊາວອາເມຣິກັນສ່ວນຫຼາຍແລ້ວ ກໍມີຄຳຈຳກັດຄວາມທີ່ຄ້າຍຄືກັນກ່ຽວກັບຄຳວ່າ ຖົດຖອຍ ຊຶ່ງໝາຍເຖິງການສູນເສຍວຽກເຮັດງານທຳຢ່າງຫຼວງຫຼາຍ ແລະມີການປົດຄົນງານອອກຈາກວຽກຢ່າງໃຫຍ່ ມີການປິດທຸລະກິດ ກິດຈະການໃນພາກສ່ວນເອກກະຊົນມີການຊັກຊ້າລົງບໍ່ແມ່ນຂອງງົບປະມານຂອງຄອບຄົວແມ່ນໄດ້ຮັບການກົດດັນຂະໜາດໃຫຍ່ ກ່າວໂດຍຮວມແລ້ວ ເສດຖະກິດຂອງພວກເຮົາແມ່ນອ່ອນແອລົງໃນຂອບເຂດທີ່ກວ້າງຂວາງ ນັ້ນບໍ່ແມ່ນສິ່ງທີ່ພວກເຮົາກຳລັງເຫັນຢູ່ໃນເວລານີ້ ທ່ານນາງແຢລເລັນ ໃນການຕອບຄຳຖາມຂອງນັກຂ່າວຄົນນຶ່ງນັ້ນເວົ້າວ່າ “ພວກເຮົາຄວນຫຼີກເວັ້ນຈາກການຕໍ່ສູ້ໃນເລື້ອງຄຳເວົ້າ” ກ່ຽວກັບວ່າເສດຖະກິດຢູ່ໃນສະພາບຖົດຖອຍຫຼືບໍ່ ສຳນວນຄຳເວົ້າກ່ຽວກັບຄຳວ່າຖົດຖອຍ ແນວໃດກໍຕາມ ໄດ້ມີການໃຫ້ລາຍລະອຽດຕື່ມອີກຫຼັງຈາກຫ້ອງການວິເຄາະເສດຖະກິດຂອງກະຊວງການຄ້າລາຍງານວ່າ ຍອດຜະລິດຕະພັນຮວມພາຍໃນຫຼື GDP ຂອງສະຫະລັດ ຊຶ່ງເປັນການວັດແທກໃນຂອບເຂດທີ່ກວ້າງຂວາງກ່ຽວກັບການຜະລິດສິນຄ້າແລະບໍລິການຢູ່ພາຍໃນປະເທດນັ້ນ ໄດ້ຫຼຸດລົງຫຼັງຈາກມີການປັບໂຕແລ້ວໃນອັດຕາ 0 9 ເປີເຊັນຕໍ່ປີ ໃນເດືອນເມສາ ຫາເດືອນມິຖຸນາຜ່ານມາ ນັ້ນແມ່ນມີຂຶ້ນຫຼັງຈາກໄດ້ຫຼຸດລົງ 1 6 ເປີເຊັນໃນໄຕມາດທຳອິດຂອງປີນີ້ ທ່ານເດສມອນ ລັກແມນ (Desmond Lachman) ນັກເສດຖະສາດຂອງສະຖາບັນອາເມຣິກັນ ແອນເທີໄພຣສ໌ ກ່າວຕໍ່ວີໂອເອວ່າ “ໂດຍທົ່ວໄປແລ້ວ ພວກເຮົາກຳລັງຢູ່ໃນສະພາບຖົດຖອຍ ຍ້ອນຜູ້ຄົນສ່ວນໃຫຍ່ຄິດວ່າ ສະພາບຖົດຖອຍແມ່ນພົວພັນກັບການມີເສດຖະກິດເຕີບໂຕເປັນລົບໃນສອງໄຕມາດລຽນຕິດແລະພວກເຮົາກໍໄດ້ຮັບສິ່ງນັ້ນ ”